U-I-149/95
Natisni
Opravilna št.:
U-I-149/95
Datum odločitve:
5. 12. 1996
Objavljeno:
OdlUS V, 167
ECLI:
ECLI:SI:USRS:1996:U.I.149.95
Akt:
Zakon o stavbnih zemljiščih (Ur. list SRS, št. 18/84, 32/85, 33/89) (ZSZ)
Izrek:
Postopek za preizkus pobude za začetek postopka za oceno ustavnosti Zakona o stavbnih zemljiščih se ustavi.
Evidenčni stavek:
V primeru, da je pobudnikova vloga nepopolna ali pomanjkljiva, Ustavno sodišče pobudnika pozove, da jo v instrukcijskem roku popravi oziroma dopolni. Ustavno sodišče postopek ustavi, če pobudnik vloge v odrejenem roku ne dopolni oziroma popravi.
Geslo:
Nepopolna vloga.
Nadomestilo za uporabo stavbnega zemljišča.
Pravna podlaga:
Zakon o pravdnem postopku (ZPP), 109., 145. čl.
Zakon o Ustavnem sodišču (ZUstS), 24., 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Košir, Ljubljana
Datum vloge:
1. 8. 1995
Vrsta odločitve:
sklep
Vrsta rešitve:
ustavitev
Dokument:
US18119
Dokument v PDF obliki:
U-I-149-95.pdf
117 KB
Prenesite datoteko
U-I-149/95
5.12.1996
S K L E P
Ustavno sodišče je v postopku za preizkus pobude Matjaža Koširja iz Ljubljane na seji dne 5. decembra 1996
s k l e n i l o :
Postopek za preizkus pobude za začetek postopka za oceno ustavnosti Zakona o stavbnih zemljiščih (Uradni list SRS, št. 18/84, 32/85, 33/89) se ustavi.
O b r a z l o ž i t e v
1. Pobudnik meni, da Zakon o stavbnih zemljiščih (v nadaljevanju: ZSZ) in na njem temelječe predpisovanje obveznosti plačevanja nadomestila za uporabo stavbnega zemljišča ni v skladu s 1. in 2. členom, z deveto točko prvega odstavka 3. člena, z 31. členom in z 32. členom Zakona o denacionalizaciji (v nadaljevanju: ZDen).
2. V skladu s 24. členom Zakona o Ustavnem sodišču (Uradni list RS, 15/94 - v nadaljevanju: ZUstS), lahko vsakdo Ustavnemu sodišču da pobudo za začetek postopka za oceno ustavnosti oziroma zakonitosti splošnega akta, če za to izkaže pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. V skladu s 109. členom Zakona o pravdnem postopku (v nadaljevanju: ZPP) v zvezi s 6. členom ZUstS mora biti pobudnikova vloga razumljiva in mora obsegati vse za obravnavo potrebne podatke. Nerazumljive in nepopolne vloge Ustavno sodišče pošlje pobudniku v dopolnitev oziroma v popravo. V primeru, da pobudnik v roku, ki mu ga odredi sodišče,vloge ne dopolni oziroma popravi, Ustavno sodišče postopek ustavi.
3. Pobudnik je z vlogo z dne 1. avgusta 1995 Ustavnemu sodišču predlagal začetek postopka za presojo skladnosti ZSZ z že navedenimi določbami ZDen, v vlogi pa ne navaja, s katerimi ustavnimi določbami naj bi bil ZSZ v neskladju. Izpodbija celoten ZSZ, pravni interes za njegovo izpodbijanje pa utemeljuje le v delu, ki je bil pravni temelj pri izdaji odločb o odmeri nadomestila za uporabo mestnega zemljišča za leti 1994 in 1995.
4. Ustavno sodišče je pobudniku dne 4. januarja 1996 s priporočeno pošiljko poslalo dopis, s katerim ga je pozvalo k dopolnitvi vloge. Ker pobudniku poziva ni bilo mogoče vročiti, mu ga je sodišče poslalo ponovno dne 17. januarja in 5. februarja 1996. Kot je razvidno iz opombe vročevalca, je po vložitvi pobude pobudnik spremenil svoje bivališče, ne da bi spremembo naslova sporočil Ustavnemu sodišču. Pobudniku poziva za dopolnitev vloge ni bilo mogoče vročiti, zato je Ustavno sodišče odredilo, naj se poziv v skladu s 145. členom Zakona o pravdnem postopku v zvezi s 6. členom ZUstS opravi z nabitjem na oglasno desko Ustavnega sodišča. Nabitje je bilo opravljeno dne 30. oktobra 1996.
5. Pobudnik v roku, določenem v 145. členu ZPP od nabitja pisanja na oglasno desko in vse do sedaj vloge ni dopolnil, zato je Ustavno sodišče na podlagi tretjega odstavka 28. člena ZUstS postopek za oceno ustavnosti izpodbijanega ZSZ ustavilo.
6. Ustavno sodišče je ta sklep sprejelo na podlagi tretjega odstavka 28. člena ZUSTS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek